
Le calchedun che vorae di, 
che Cortina sola no po 'si, 
che nos vive no podon 
con chel poco che ricaon. 
Da magna ghin e a Cortina 
anche zenza ra farina 
par chi che no vo crede 
io son pronta a i lo fei vede. 
On el Gnoco, on pan e Mocio. 
on i Bije e anche Tocio, 
on ra Pula che fesc el voo, 
oar desfrise on chi Da 1 Oio. 
Con i Noces fajon lardo 
par pode magna d inverno. 
Vora di che par d outon 
se beton in sa un Fedon. 
Epo al Muse i tacon man, 
a ra Fuzigora e al Talaran 
mescedon Pear e Canela 
e se fajon ra mortadela. 
Par da Pasca son a posto, 
dei Agniei se fajon rosto, 
da ra Sagra se magnon 
un bel toco de Capon. 
Ra dijea ra Molina: 
"A fei chenedi vo esse farina" . 
Nos podon s i fei da Magro, 
a i tieni i leon col spago. 
De Zuchis fajon na scorta, 
de ra Juscia fajon torta. 
Finamai a 'si inze cuza 
Faa Rostida se Papuza. 
Se voron se stopa 1 beco, 
folon inze calche Sgneco; 
co no n on pi un sodo, 
un Cuciarin bearon de Brodo. 

Se no podon ae cafe, 
majenon Chefar e fajon te; 
e se zucar no ghin on, 
inze Murcia betaron. 
Spanteon, se voron vin, 
calche Zesta de scarpin 
epo 1 beton inze ra Broches 
e 1 fajon deenta snopes. 
Co ra caza tiron inaante; 
on Gaies, Cuche e Falche; 
che se sconde inpo i brascioi 
on un stermigno de Leoi. 
On na dosena de laghete, 
on el Pazifico, on el Lete; 
se un voresse 'si a pesca, 
Marscioi 1 in ciapa in cuantita. 
On Toscane da fuma, 
on ra Borif a da inpiza. 
Par fei da ride on i Machete, 
on i Cerchi, on i Nanete. 
No n on pensier par i vestis 
fin che on Colete e Coletis, 
fajon barghesces de pelizes 
co ra peles dei Sorizes. 
Pa ra toses, chera beles, 
da Su Outo Pioa Neles, 
sul cu a ra veces basta un Bol 
e na Sciarpa intor el col. 
Se vien gnee no tremon, 
fin che on Laresc on carbon. 
Par nos el fiedo po dura: 
on anche Toutes da bruja. 
Anche Criste nos ghin on 
pa ra nostra relijon. 
Par di Messa in e anche trope, 
on i Laiche, i Prete, i Pope. 

Par i dis de ra Madona 

on i Moneghe che sona, 

co ra cianpanes bate fiaca 

on i Parlere e ra Manaca. 

Anche toses ghin e ca, 

se un el vo se marida. 

In e de beles, in e de burtes, 

in e de Longhes e de Curtes. 

L e Capeleres, 1 e sartines. 

in e de Gobes e Pizenines, 

1 e Santa Beles, Pelegrines, 

in e de Mores e de Belines. 

Canche 1 Ventejelo spira, 

sede prontes che 1 e ora! 

Se a ciapa inze es no se Ris-cia, 

i se marida na foresta. 

Sede prontes con i laze, 

a i tira sote sede Capaze; 

a vegni Vecia se fesc presto, 

no ve vo pi gnanche un foresto. 

Par fei ciases on ra Maltes, 

on Baraches bele prontes. 

On un cianpanin anche bel gran; 

se no n on el Duomo, on el Milan. 

Par fei al Nobile un castel 

on Granito de chel bel. 

Co ra Perla e el Bo de Oro 

fajon ra banca del tesoro. 

Ch i no staghe a bete ca 

un foresto a comanda. 

No n on bisoin gnanche nafre, 

che on el Caisar e anche el Re. 

Se voron bete surizion, 

Mostaces ghin e fin ch in voron. 

Se calchedun tira su del nas, 

on el Pilato che se laa ra mas. 

Par se defende molon sberles 
con i Mescui e ra Maderles, 
ma par esse pi al seguro 
podon fei dintorno un muro. 
A Tre Crojes basta poches, 
betaron alcuanta Roches; 
Sora Bances podon bete 
dute cuante i nostre Crepe. 
Su ra strada del Pordoi 
infeston ra 'sona de Biscioi 
e da ra parte del Cadore 
na tribu beton de More. 
Con i Bianche a ra so destra 
co ra lanza senpre in resta, 
a man zanca on i Grosf oure, 
par sona ra carica lei Gnoure. 
No faron zerto fadia 
a se fei r artilieria. 
On ra Palmores, el Rodela, 
on i Mule e anche ra Sela. 
Par sbara i nostre Canoi 
no n on bisoin dei so fajoi. 
Se se bete ra Pistola, 
diesc al colpo ra ghin mola. 
Ra fanteria r e ormai pronta 
coi Fantoris e i Bociastorta, 
come aviator on anche 1 Poloto 
su na Cenja a caaloto. 
Par fei el marinaro 
podon bete el Molinaro; 
no podasson in data un meo, 
el conosce el Boite a mena Deo. 
On dotore, on infermieres, 
su a Pecol on ra Bareles, 
par i feride on i Guarine, 
par i morte on i Bechine. 

Cosci nonedae paura 
che Cortina r e segura, 
podon cianta Aleluia 
che no mancia propio nuia. 
Ma no 'sira via Meso Lustro 
che tornara duto al so posto, 
i me po da del nas inze 1 daos 
che anche el Mondo 1 e duto nose. 

16 son Tesa dei Chenope, 
calchedun preara che s-ciope, 
e se no more mai r erba caties, 
io son peso de ra orties! 



*Le voci in grassetto corrispondono ad altrettanti soprannomi di 
f amiglie ampezzane, di cui molti ancora presenti nella vallata. 

